SRIP Tovarne Prihodnosti

FORUM AGENTI MILANO 2023
2023-11-09 08:00 - 2023-11-10 17:00 (Europe/Ljubljana)
Javni poziv podjetjem – prijave za udeležbo na srečanjih z italijanskimi agenti so že odprte!
FORUM AGENTI MILANO 2023 – 9. in 10. november 2023

Skupaj z italijanskimi partnerji praznujemo deset let od začetkov sodelovanja slovenskih in italijanskih organizatorjev poslovnih dogodkov, ki potekajo pod imenom FORUM AGENTI in so namenjeni ustvarjanju poslovnih stikov z lokalnimi agenti v Italiji.
Gospodarska zbornica Slovenije, Javna agencija Republike Slovenije za spodbujanje podjetništva, internacionalizacije, tujih investicij in tehnologije (SPIRIT) ter Ministrstvo za zunanje zadeve z diplomatsko konzularni predstavništvi v Rimu in Milanu vabimo slovenska podjetja, da se čimprej prijavijo k udeležbi na poslovnem dogodku Forum Agenti Milano, ki bo potekal 9. in 10. novembra letos v Kongresnem centru NH Milano.
Število udeležencev, ki jim bo omogočena udeležba po posebni subvencionirani ceni je omejeno. Udeležba slovenskih podjetij bo delno finančno pokrita s pomočjo podpore Javne agencije SPIRIT Slovenija ter Ministrstva za zunanje in evropske zadeve.Predviden subvencioniran strošek udeležbe za posamezno podjetje je med 1.000 in 1.200 € (brez DDV-ja) in je odvisen od višine pridobljenih sredstev ter števila prijavljenih podjetij. Vsak udeleženec krije seveda tudi svoje potne in namestitvene stroške.
Zainteresirana slovenska podjetja lahko udeležbo na novembrskem dogodku potrdijo tako, da izpolnijo elektronsko prijavnico v italijanskem ali angleškem jeziku.
Vabimo vas, da se čimprej prijavite, saj boste le tako lahko pravočasno pridobili čim več primernih sogovornikov, ki vam bodo lahko pomagali pri vašem poslovanju na italijanskem trgu.
Dodatne informacije: g. Marko Jare, tel: 01 5898 158 ali preko elektronske pošte: marko.jare@gzs.si

Delavnica: Trajnostna prihodnost meroslovja
2023-11-09 13:00 - 15:30
Vljudno vas vabimo na interaktivno delavnico »Trajnostna prihodnost meroslovja«, ki jo organizira sekcija SiMER skupaj s projektom CIRCOTRONIC. Potekala bo v četrtek, 9. novembra 2023 ob 13. uri na Gospodarski zbornici Slovenije (Dvorana G, Dimičeva 13, Ljubljana).
V uvodu boste slišali predavanje, ki bo poudarilo pomen in vlogo meroslovne pismenosti kot osnove za razumevanje izmerjenih vrednosti in veličin. Seznanili se boste tudi z zakonodajnim predlogom ESPR – Ecodesign for Sustainable Products Regulation in kaj te novosti pomenijo za meroslovje.
V drugem delu bo izvedena delavnica strateškega predvidevanja, ki omogoča podjetjem, da se bolje pripravijo na različne scenarije prihodnosti in tako zmanjšajo negotovost ter povečajo prilagodljivost poslovanja.
Dogodek je brezplačen in je namenjen članom sekcije in drugim zainteresiranim predstavnikom industrijskih panog.
Na delavnico se je potrebno prijaviti najpozneje do torka, 7. novembra 2023 .
Dodatne informacije in prijava

GoDigital 2023
2023-11-14 08:00 - 15:30
Konferenca GoDigital 2023 je največja neodvisna poslovna konferenca na področju digitalizacije v Sloveniji. Letos bo potekala 14. novembra 2023, na Brdu pri Kranju.
Gostila bo tako domače kot tuje strokovnjake. Rdeča nit konference GoDigital 2023 – Vaši podatki, vaša super moč! bo, kako izkoristiti moč podatkov in umetne inteligence za ustvarjanje poslovne vrednosti?
Podatki so življenjska sila gospodarstva in gonilo inovacij. Lahko ugotovimo, da so v današnjem poslovnem svetu že ključni za uspešnost podjetij in organizacij. Podatki prinašajo priložnosti za podjetja, ki se jih še ne zavedamo v celoti. Podjetja lahko z njimi pridobijo dragocene informacije o svojih strankah, izdelkih in storitvah ter na podlagi tega izboljšajo svoje poslovanje ter sprejemajo prave odločitve.
Digitalni podatki so pomembni za inovativnost podjetij, saj lahko na njihovi podlagi razvijajo nove izdelke, storitve in poslovne modele. So ključni pri uvajanju trajnostnega poslovanja, krožnih poslovnih modelov, digitalnega potnega lista.

Naučili smo se, tudi skozi ChatGPT, kakšno transformacijsko moč predstavlja umetna inteligenca v družbi in kakšne nevarnosti prinaša. Enako velja za podjetja – umetna inteligenca z vašimi podatki omogoča doseganje še pred kratkim nepredstavljivih ravni digitalnega poslovanja, inovativnosti in konkurenčnosti.
Vsaka organizacija mora razmisliti in narediti načrt, kako uporabiti podatke za inoviranje in ustvarjanje poslovne vrednosti.
Bodite v koraku s časom – udeležite se konference GoDigital 2023 in izkoristite vašo super moč!
Na konferenci bomo tokrat že drugič podelili tudi nagrado GoDigital za najboljši digitalni projekt leta.
Na konferenci, ki je namenjena poslovnim in digitalnim odločevalcem, pričakujemo preko 400 udeležencev, tako z zasebnega kot javnega sektorja – tako s strani organizacij, ki so uporabniki informacijskih rešitev kot tudi predstavnikov IKT sektorja.
Več o dogodku in program

Uvod v digitalno preobrazbo s praktičnimi primeri v živo na CPU
2023-11-15 08:00 - 17:00 | CPU
Industrija 4.0 je danes eden glavnih konceptov, ki v vsakdanje življanje prinaša najnovejši razvoj informacijske tehnologije in s tem preoblikuje delovanje gospodarstva. Z novimi rešivami se lahko povežemo z globalnimi omrežji, da lahko spremljamo in nadzorujemo obsežnejše zajemanje in procesiranje podatkov v realnem času.
Na usposabljanju za digitalizacijo v proizvodnih podjetjih vam bomo razjasnili pojem Industrije 4.0 in potencialne možnosti za digitaino transformacijo.

CILJNA SKUPINA:

Program priporočamo vodilnim delavcem srednje velikih in manjših proizvodnih podjetij, ki so zaznala potrebo po posodobitvi proizvodnih procesov.
Vsem, ki se še niso soočili z vprašanjem uvajanje digitalizacije v proizvodna podjetja.

Cilj programa je usposobiti višji vodstveni in srednje vodstveni kader v razumevanje sledečih tematik:

analizirati poslovne procese in potrebe v organizaciji,
poznati digitalne tehnologije za uporabo v proizvodnji in njihove prednosti,
poznati pomen inoviranja in razvijanja poslovnih modelov s pomočjo digitalnih tehnologij, ter spoznali poslovne koristi in dodano vrednost,
poznati prednosti uporabe podatkovne analitike,
prepoznavati prednost digitalizacije pri delu s kupci in dobavitelji, ter sistemsko razmišljati glede na celoten proces verige vrednosti,
prepoznati prednosti agilnosti in potrebe po uvajanju sprememb.

Trajanje programa
Program obsega ur 6 šolskih ur usposabljanja, od tega 4 ure predavanj, 1 ura ogleda demo centra, 1 ura primera dobre prakse, in strokovna diskusija.

Vabljeni na seminar Uvod v digitalno preobrazbo podjetjih 15. 11. 2023

Delegacija raziskovalcev s področja zdravja in medicine v Bruselj
2023-11-16 - 2023-11-17
Slovensko gospodarsko in raziskovalno združenje (SBRA) bo 16. in 17. novembra 2023 organiziralo dvodnevno delegacijo slovenskih raziskovalcev v Bruslju na področju zdravja, medicine, inovativne tehnologije in naprednih materialov v medicini. V sodelovanju z bruseljskim predstavništvom Univerze Boğaziçi iz Istanbula, Turčija, so k sodelovanju v delegaciji povabili tudi nekatere vrhunske raziskovalce s področja zdravja in biotehnologije iz Turčije.

PRVI DAN, 16.11.2023:
MEDNARODNA KONFERENCA O EU RAZISKAVAH V ZDRAVSTVU
Prvi dan delegacije, 16.11.2023, bodo organizirali mednarodno konferenco za predstavitev slovenske znanstvene odličnosti na področju zdravja in spoznavanje različnih novosti EU na področju raziskav v zdravstvu. Jutranji del konference bo namenjen promociji raziskovalnih področij in projektnih idej slovenskih in drugih organizacij v dveh tematskih sklopih: Inovativne tehnologije v zdravstvu in Napredni materiali v zdravstvu. Raziskovalci bodo imeli priložnost predstaviti svoje projektne ideje na t.i. 3-minutnih pitchih. V kolikor bo preveliko povpraševanje za predstavitve – pitche, bomo omejili njihovo število na en pitch na organizacijo.
Sledilo bo kosilo, kjer bodo udeleženci delegacije imeli priložnost za mreženje in navezovanje stikov z ostalimi govorniki in udeleženci konference. Popoldan bomo za udeležence delegacije organizirali vrsto predstavitev različnih EU programov, iniciativ in priložnosti za financiranje s področja raziskav v zdravju. Slovenski udeleženci bodo imeli priložnost postavljati vprašanja in razpravljati z govorniki. Na konferenci pričakujemo okoli 100 predstavnikov različnih znanstveno-raziskovalnih organizacij iz EU in raziskovalnih predstavništev v Bruslju ter približno 20 prezentacij dobrih praks.
Glavni namen konference o raziskavah v zdravstvu v EU je:

spoznati glavne trende in usmeritve na ravni EU na področju zdravja,
spoznati aktualne politike in programe EU v zdravstvenih raziskavah in inovacijah,
spoznati različna evropska raziskovalna partnerstva, združenja in sklade na ravni EU na področju raziskav v zdravju, kot so npr. Obzorje Evropa, EU misija za rak, priložnosti za sodelovanje, ki jih ponuja švicarski sklad, itd.
predstavitev organizacij, ki bodo sodelovale v delegaciji, njihovega področja raziskovanja in projektnih idej tako predstavnikom Evropske komisije kot tudi širši raziskovalni javnosti v Bruslju,
mreženje in navezovanje stikov s potencialnimi partnerji v EU projektih.

Lokacija: Stalno predstavništvo RS v Bruslju.
Osnutek programa je na voljo tukaj.

DRUGI DAN, 17.11.2023:
OBISK KU LEUVEN
Drugi dan delegacije, v petek, 17. Novembra 2023, dopoldan, je planiran obisk priznane univerze KU Leuven, kjer pripravljajo ogled multidisciplinarnega raziskovalnega centra Leuven Health Technology Center in Leuven Health House, demonstracijskega centra, ki sta ga KU Leuven in IMEC ustanovila za predstavitev najnaprednejših znanstvenih raziskav in tehnologije na področju zdravstva in nege.

STROŠKI:
Za organizacijo delegacije bo poskrbel SBRA, vsak udeleženec delegacije pa sam krije stroške prevoza in nastanitve v Bruslju.

REGISTRACIJA:
Prijavite preko spletnega obrazca tukaj.

Vaš profil bodo predstavili v predstavitvenem katalogu, ki ga bodo ustvarili izključno za namene te delegacije in ga posredovali udeležencem mednarodne konference 16. novembra. Namen kataloga je promocija vaših raziskovalnih področij in mreženje, zato vas lepo prosimo, da vaše odgovore čim vpišete v angleščini.

Dobre prakse pametnih tovarn
2023-11-22 08:00 - 14:00 | Kristalna palača, Ameriška 8, Ljubljana, 1000, Slovenia
Na dogodkih Dobre prakse pametnih tovarn gostijo proizvodna podjetja in ponudniki naprednih tehnoloških rešitev, ki iz prve roke predstavljajo dobre prakse s področja uvajanja IT rešitev za podporo proizvodnje, digitalne evolucije pri optimizaciji proizvodnje, pametne avtomatizacije, vitke proizvodnje, robotizacije, optimizacije procesov, uvajanja rešitev industrije 4.0, digitalnega dvojčka, pomembnosti organizacijske kulture na poti do digitalizacije, industrijskega omrežja 5G, uporabe umetne inteligence, prilagajanja operacij strojev in robotov v realnem času, kibernetske varnosti, prediktivnega vzdrževanja, interneta stvari …
Svoje dobre prakse v proizvodnji in izkušnje z digitalizacijo bodo udeležencem dogodka predstavili Roto Pavlinjek, tovarna leta 2023, BSH Hišni aparati Nazarje, tovarna leta 2020, LED Luks, prejemnik letošnjega priznanja za uspešen projekt digitalizacije v MSP, Elan , ki se ponaša s priznanjem inženirsko-razvojna ekipa 2021, Blaj Fasteners, Metronik, Metrel, Kopa in Hella Saturnus Slovenija.
Tokratni dogodek bo vključeval tudi ogled proizvodnje proizvajalca žarometov Hella Saturnus Slovenija.

Demisticifikacija navidezne in obogatene resničnosti za proizvodna podjetja
2023-11-28 12:00 - 16:00
Ne zamudite priložnosti, da razširite svoje znanje in izkoristite potencial VR in AR tehnologij v vašem proizvodnem podjetju. Pridružite se na edinstvenem seminarju, kjer bomo raziskovali svet navidezne (VR) in razširjene (AR) resničnosti ter njihove vplive na proizvodno industrijo.
Predavatelj Aleš Pevc iz Tehnološke pisarne, Tehnološkega parka Ljubljana vam bo predstavil kako VR in AR tehnologije preoblikujejo proizvodne procese, izboljšujejo učinkovitost, spodbujajo inovacije in zagotavljajo večjo varnost. Poglobili se bomo tudi v svet digitalnih dvojčkov in raziskali, kako digitalne replike izboljšujejo simulacijo ter analizo v virtualnem svetu.
Seminar bo potekal v torek, 28.11. 2023 od 12.00 do 16.00 ure v živo in v spletni obliki.
Ključne teme:

Vpliv VR in AR na proizvodne procese
Izboljšanje učinkovitosti in varnosti z VR
Uporaba digitalnih dvojčkov v simulacijah
VR v industrijskem usposabljanju

V primeru da še niste registrirani član EDIH DIGI-SI ekosistema, lahko to storite tukaj. Za nakup katerekoli storitve morate biti prijavljeni.
Dodatne informacije in prijava na seminar

BlueInvest: Introduction and Opportunities
2023-11-30 14:00 - 15:15
Vabimo vas na spletni seminar BlueInvest: Introduction and Opportunities, ki bo v četrtek, 30. novembra, ob 14.00.
BlueInvest je pobuda EU, ki je namenjena spodbujanju inovacij in naložb v trajnostno modro gospodarstvo. Podpira pripravljenost in dostop do financiranja za podjetja v zgodnji fazi razvoja, MSP in hitro rastoča podjetja ter krepi zmogljivosti vlagateljev. Pobudo BlueInvest omogoča Evropski sklad za pomorstvo, ribištvo in akvakulturo.
Na spletnem seminarju bodo predstavljene podrobne informacije o programih BlueInvest in priložnostih za podjetja s sedežem v EU, ki razvijajo proizvode in rešitve v sektorjih modrega gospodarstva z velikim potencialom za podporo zelenemu in digitalnemu prehodu: ribištvo, akvakultura, ladijski promet in pristanišča, ladjedelništvo in opremljanje plovil, modre biotehnologije, modre tehnologije za opazovanje morij, varstvo in obnova obale in morskega okolja, nadzor onesnaževanja morja in upravljanje voda, modra obnovljiva energija ter obalni in pomorski turizem.
Spletni seminar bo potekal v angleškem jeziku.
Agenda:
14:00-14:05 Welcome
14:05-14:20 BlueInvest programmes
14:20-14:30 BlueInvest company testimonial
14:30-14:45 BlueInvest Community Platform
14:45-15:15 Q&A
Registracija:
https://pwc-emeamc.webex.com/weblink/register/r60786699504a86cf57a528466007ff15
Organizacijo spletnega seminarja podpira Tehnološki park Ljubljana v okviru Inovacijske skupnosti BLUEAIR in Slovenske inovacijske skupnosti za trajnostno modro gospodarstvo Blueware Slovenija.

Zajtrk ZaMe
2023-12-01 08:15 - 09:45
Tokrat bo z nami zajtrkovala vrhunska igralka klasičnega in sodobnega repertoarja Iva Krajnc Bagola, ki obvladuje širok razpon igralskih izrazov in različnih gledaliških žanrov. V bogati karieri je ustvarila niz odličnih vlog in posnela več celovečercev slovenske in tuje produkcije in prejela številne nagrade.
Talentirana, disciplinirana, vztrajna, motivirana, predana, strastna. Na odru izraža pristne emocije. So jo te lastnosti dvignile na piedestal gledališke in filmske umetnosti? Kaj je formula njenega uspeha? Kakšno ceno ima slava igralca? Kako je zaspati brez aplavza?
Z Ivo Krajnc Bagola se bo ob prigrizkih in kavi pogovarjala Sanja Savič, PwC Slovenija.

SiMER - Strokovna ekskurzija 2023
2023-12-01 09:00 - 15:00
Vabimo vas na SiMER strokovno ekskurzijo, ki bo potekala v petek, 1. decembra 2023. Dogodek je v prvi vrsti namenjen proizvajalcem, uporabnikom in distributerjem merilne opreme ter vsem, ki ste povezani s področjem meroslovja.
Skupaj se boste z organiziranim prevozom najprej podali na raziskovanje podzemlja pod starim Kranjem. Pod mestom Kranj se skriva 1300 metrov podzemnih rovov, zgrajenih med 2. svetovno vojno, ki so služili za mestno zaklonišče, danes pa si jih je moč ogledati v prijetnejše namene.
Glavni del ekskurzije bo posvečen obisku podjetja Iskraemeco, d.d., kjer vam bodo predstavili proizvodni proces števcev električne energije. Po kosilu sledi še ogled najnovejših tehnologij ter različnih naprav za preizkušanje v validacijskem centru in laboratoriju podjetja.
Dogodek je brezplačen. Število mest je omejeno, zato pohitite s prijavo. Zaradi lažje organizacije ekskurzije vse zainteresirane vljudno prosimo, da se prijavite na spodnji povezavi najkasneje do petka, 10. novembra 2023.
Dodatne informacije in prijava

Seminar: Navigating the Future
2023-12-05 09:00 - 17:00
V Slovenijo 5. decembra 2023 prvič prihaja Henrik von Scheel, ki velja za enega od največjih strokovnjakov za razumevanje trendov poslovanja na svetu.
Seminar je namenjen direktorjem, podjetnikom in upravam podjetij, ki želijo pridobiti vpogled v najnovejše svetovne trende poslovanja in spoznati, kako jih učinkovito implementirati v svoja podjetja.
Henrik von Scheel bo delil svoje bogate izkušnje in znanje, ki ga je pridobil skozi desetletja sodelovanja z največjimi globalnimi korporacijami in vladami.
Seminar je odlična priložnost za vse, ki želite ostati korak pred konkurenco in se pripraviti na poslovne izzive prihodnosti že danes.
Dodatne informacije in prijava>>

Posvet Avtomatizacija strege in montaže – ASM '2023
2023-12-06 08:30 - 17:00
Vabimo vas, da se udeležite 19. posveta Avtomatizacija strege in montaže – ASM ’23, ki bo potekal 06. decembra 2023 na GZS v Ljubljani. Posvet se je tradicionalno uveljavil kot mesto srečevanja, posvetovanja in aktivne izmenjave mnenj strokovnjakov s področja avtomatizacije in Industrije 4.0. Posvet ASM je namenjen predvsem prenosu znanj in izmenjavi dobrih praks na področju avtomatizacije, Industrije 4.0, Industrije 5.0 ter novih tehnologij. S tem želimo prispevati k razširjanju znanja in pospeševanju digitalizacije slovenske industrije.
Na posvetu boste lahko direktno dobili vpogled v to, kako se podjetja na različne načine spopadajo z uvajanjem digitalizacije proizvodnih procesov in s širšimi izzivi Industrije 4.0, avtomatizacije, vitke proizvodnje in digitalizacije proizvodnih procesov. Področja in tehnologije I4.0 kot so logistika, kolaborativna in industrijska robotika, digitalni dvojčki proizvodnih in logističnih procesov, sistemov in izdelkov, povezljivost sistemov in kibernetska varnost, so zelo aktualna in jih je za povečanje konkurenčnosti proizvodnih podjetij nujno znati pravilno uporabiti. Pridobljena nova spoznanja bodo v pomoč strokovnjakom in vodilnim delavcem pri vsakodnevnem delu v podjetjih.
Tematski sklopi na posvetu Avtomatizacija strege in montaže 2023 bodo:

Učinkovitost in robotizirana proizvodnja
Fleksibilnost in digitalizacija proizvodnje ter interna logistike
Avtonomni mobilni roboti za logistiko tovarn prihodnosti – okrogla miza
Tovarne prihodnosti in komunikacijska tehnologija 5G ter kibernetska varnost v industrijskih okoljih
Inovativne rešitve in Umetna inteligenca, Industrijska olja in maziva ter Analiza I4.0 in I5.0

Podroben program posveta ASM ’23 si ga lahko pogledate na uradni domači strani posveta www.posvet-asm.si/.
POMEMBNO!
Preko uradne domače strani posveta ASM ’23 www.posvet-asm.si/ lahko:

pridobite aktualne informacije glede posveta,
se prijavite na posvet kot udeleženec,
si ogledate pokrovitelje in sponzorje posveta in se povežete na njihovo domačo stran.

Letošnji, torej že devetnajsti tradicionalni posvet ASM ’23, je tudi edini strokovni posvet s področja avtomatizacije strege in montaže v Sloveniji, ki se ga, glede na izkušnje iz preteklih let, udeleži med 120 in 150 strokovnjakov iz industrije – večina iz Slovenije in tudi posamezniki iz tujine.
Vljudno vabljeni!

Innovation day Ljubljana 2023
2023-12-06 09:30 - 19:00 | Grand hotel Union, Miklošičeva 1, Ljubljana, 1000
Strateško raziskovalno inovacijsko partnerstvo Tovarne prihodnosti (SRIP ToP) skupaj z Institutom Jožef Stefan in EIT Manufacturing vljudno vabimo na Innovation Day Ljubljana, ki bo potekal v sredo, 06. decembra 2023 v Grand hotelu Union v Ljubljani. Mednarodni dogodek poteka že drugo leto zapored in je v preteklem letu požel veliko uspeha in obiskanosti.
Letošnja tema nosi naslov
Driving e-Mobility and Clean Energy Conversion through Materials design & Manufacturing
(Spodbujanje e-mobilnosti in pretvorbe čiste energije prek oblikovanja materialov in proizvodnje)

Dopoldanski del je namenjen predstavitvi rezultatov EIT Manufacturing inovacijskega projekta aProMag, ki ga koordinira Institut Jožef Stefan, čemur bo sledila razprava o poslovnih učinkih projekta. Ta del dnevnega reda bo zaključen z okroglo mizo z mednarodnimi govorci iz podjetij v proizvodnem sektorju.
Po kosilu, ki bo tudi priložnost za mreženje, bo EIT Manufacturing – največji inovacijski ekosistem za proizvodno industrijo v Evropi – predstavil svoje različne priložnosti za podjetja vseh velikosti, univerze in raziskovalne ustanove ter kako lahko organizacije izkoristijo to mrežo.
Sledi krajši odmor za kavo, nato se bo dogodek osredotočil na prikaz uspešnosti industrije funkcionalnih materialov v Sloveniji z različnimi predstavitvami predstavnikov industrije in vlade.
Po zaključku predstavitev so vsi udeleženci dogodka vabljeni na večerjo in mreženje v Grand Hotelu Union.
Vljudno vabljeni, da se nam pridružite 6. decembra 2023 na dogodku Innovation day Ljubljana – Driving e-Mobility and Clean Energy Conversion through Materials design & Manufacturing!
V primeru dodatnih vprašanj se obrnite na east@eitmanufacturing.eu.
Dogodek je brezplačen, potekal pa bo v angleškem jeziku.
Program >>

Innovation Fund 2023 Info day
2023-12-07 10:00 - 17:30
7. decembra Evropska izvajalska agencija za podnebje, infrastrukturo in okolje (CINEA) in Generalni direktorat za podnebne ukrepe Evropske komisije organizirata informativni dan za predstavitev razpisa Innovation Fund 2023 (razpis IF23).
Razpis IF23 bo objavljen 23. novembra s proračunom v višini 4 milijard evrov iz prihodkov iz sistema EU za trgovanje z emisijami. Ta novi razpis bo odprt za male, srednje in velike projekte in bo zajemal sektorje, vključno z dekarbonizacijo, čistotehnološko proizvodnjo, pomorstvom in energetsko intenzivnimi industrijami. Prijavno okno bo odprto do začetka aprila 2024.
Info dan bo udeležence vodil skozi vse novosti tega razpisa in predstavil izkušnje iz prejšnjih razpisov. Poleg tega bodo udeleženci med dogodkom imeli priložnost postavljati vprašanjal. Predstavitve in posnetek bodo na voljo naknadno.
Dodatne informacije in prijava

Open Source AI: Risks and Opportunities
2023-12-12 15:00 - 17:00 | splet
ZOOOM vas vabi na dogodek ‘Open Source AI: Risks and Opportunitiesi’.
Dogodek bo potekal 12. decembra 2023 od 15.00 do 17.00 preko spleta (prek platforme BigBlueButton).
Vabljeni vsi, ki vas zanima odprtokodna koda in umetna inteligenca.
Evropska podjetja se vse bolj zanašajo na sodelovalne ekosisteme, v katerih so odprte inovacije ključno poslovno načelo. V tem primeru se osredotočamo na konkurenčne prednosti uporabe in razvoja odprtih tehnologij za poslovno rast in trajnost, zlasti na področju umetne inteligence. V dveh sejah se srečanje osredotoča na primer uporabe odprtokodne umetne inteligence.
Več o samem dogodku na SPLETNI STRANI ZOOOM

Prednovoletni masters 2023
2023-12-12 17:30 - 19:00
Vabljeni na zaključni dogodek leta Združenja Manager in Sekcije mladih managerjev, na katerem bodo v središču pozornosti finalisti za priznanje Mlada managerka, mladi manager 2023.
Dogodek je brezplačen za članice in člane Združenja Manager, kotizacija za vse druge udeležence je 40 evrov + DDV.
Nekaj razlogov, zakaj se udeležiti letošnjega Prednovoletnega mastersa:

ker bomo prisluhnili navdihujočim zgodbam mladih managerk in managerjev,
ker se bomo veliko smejali, družili, mrežili,
ker bo za pravi nabor glasbe skrbel DJ in
ker bodo napitki brezplačni. Kateri? Pustite se presenetiti, katere bomo izbrali iz slednjega prodajnega kataloga.

Število mest za Prednovoletni masters 2023 je omejeno, zato pohitite s prijavami, ki so obvezne tudi za članice in člane Združenja Manager.

Nacionalna konferenca Industrija prihodnosti
2023-12-13 09:30 - 14:30
V središču razprave o industriji prihodnosti bo človek, ki v času, ko vse več govorimo o vlogi in vplivu avtomatizacije, digitalizacije in umetne inteligence, ostaja njen ključni člen. Na pragu prehoda v industrijo 5.0 tako ohranja in krepi svojo vlogo, prispeva k inovacijam, ustvarjalnosti ter trajnostnemu razvoju ter vodi napredek v industriji.
Na konferenci bomo skupaj raziskali, kako se lahko podjetja prilagajajo človeškim potrebam, ustvarjajo zdravo in spodbudno delovno okolje ter spodbujajo rast in blaginjo posameznikov.

Zeleni in digitalni prehod od ljudi zahteva nova znanja in spretnosti. Evropska komisija je letošnje leto razglasila za Evropsko leto spretnosti. Na konferenci bomo poseben poudarek dali tudi odgovoru na vprašanje, kako se bo človek kot del industrije s pridobitvijo novih znanj in spretnosti najenostavneje prilagodil trajnostnemu načinu dela.

Na dogodek vabimo predsednike uprav, direktorje, strokovnjake, predstavnike ministrstev in znanstveno-izobraževalne sfere ter medijev.

The Quest for Robot Interoperability: How Do We Get There?
2024-01-09 18:00 - 19:00
Roboti ne govorijo skupnega jezika in to ustvarja veliko oviro za rast robotske industrije. Zakaj se je to zgodilo? Razlogi so precej jasni: proizvajalci originalne opreme za robote so zgradili lastne sisteme, krmilnike in vmesnike za operaterje, ki so bili inovativni, da bi svojim lastniškim sistemom zagotovili konkurenčno prednost. Industrija je eksplodirala in vsi so preprosto sprejeli, da je interoperabilnost cena poslovanja in posebnost industrije.
Kako torej rešiti to težavo? Pridružite se odkriti razpravi o poti naprej do povezljivosti za industrijo, ki govori skupen jezik.
Dodatne informacije in prijava>>

"Hungry EcoCities": online predstavitev razpisa
2024-01-12 12:00 - 13:00
Vabimo vas na enourni online preddogodek “Hungry EcoCities”, ki bo potekal preko spleta 12. januarja 2024 ob 12. uri. Na dogodku bomo predstavili razpis v okviru S+T+ARTS iniciative Evropske komisije.
Raziščite, kako lahko vaše podjetje prispeva k trajnostni prihodnosti verige hrane s pomočjo uporabe AI in digitalnih tehnologij za zmanjšanje porabe virov v proizvodnji, pridelavi, predelavi, transportu, pakiranju, potrošnji in upravljanju z odpadki.
Razpis vključuje sodelovanje med mikro, majhnimi in srednje velikimi podjetji (MSP-ji), tehnološkimi in inovacijskimi strokovnjaki, umetniki, kreativnimi studii, financiran pa je s strani programa Horizon Europe.
Priložnosti za sodelujoče:
– delajte na AI podprtih inovacijah za vaše podjetje s skupino znanstvenikov, inovatorjev, umetnikov in programerjev;
– pridobite financiranje do 80.000 € na ekipo MSP-umetnik;
– realizirajte industrijske inovacije skozi eksperimentiranje in prototipiranje;
– dostopajte do številnih inovacij, razvitih v okviru različnih projektov.

Udeležba na dogodku je brezplačna. Dogodek bo potekal v angleškem jeziku. Zoom povezavo boste prejeli po oddani prijavi.
PREDAVATELJ
Rodolfo Groenewoud van Vliet, soustanovitelj in poslovni direktor In4Art, združuje svoje zanimanje za ekonomijo, gospodarstvo in umetnost. V svoji vlogi pri In4Art se osredotoča na razvoj partnerstev, upravljanje naložbenega portfelja, zagotavljanje sredstev za eksperimentiranje in svetovanje. Njegovo delo vključuje svetovanje podjetjem, javnim institucijam, oblikovalcem politik in umetnikom glede izvajanja umetnostno vodenih inovacij. Rodolfo svoj čas posveča ustvarjanju sinergij med različnimi sektorji, spodbujanju inovativnosti in kreativnosti. Več informacij: https://www.in4art.eu/.

TEXAS FEELS SLOVENIA 2024
2024-01-21 - 2024-01-26
Javna agencija SPIRIT Slovenija v sodelovanju z Ameriško gospodarsko zbornico – AmCham Slovenija vljudno vabi podjetja k udeležbi v poslovno razvojni delegaciji v zvezno državo Teksas, ki s 30 milijoni prebivalcev predstavlja drugo največje gospodarstvo v ZDA.
Namen delegacije je, s srečanji z ameriškimi podjetji na Poslovnem forumu v Dallasu in Austinu, ter z obiski nekaterih ključnih industrij v obeh mestih, nadgraditi sodelovanja iz predhodnih let. Hkrati bosta foruma nudila odlično priložnost za predstavitev slovenskega poslovnega okolja ter na drugi strani seznanitev z ameriško poslovno kulturo ter potencialnimi poslovnimi partnerji. Tako bo hkrati omogočena tudi možnost za potencialno odpiranje ameriškega trga slovenskim podjetjem in sklepanje partnerstev.
Celotni program bo razdeljen na dva dela: na obisk Dallasa in Austina. V Dallasu je na programu Poslovni forum, pripravljen v sodelovanju s tamkajšnjim gospodarskim združenjem ter obisk podjetij s področij ključnih industrij, kot so IT, data management, obnovljivi viri energije. V Dallasu je možen obiska košarkarske tekme »I Feel Slovenia Night«, ki se bo odvila 22. januarja 2023 zvečer v American Airlines Areni. Osrednji gospodarski dogodek – Poslovni forum bo organiziran tudi v Austinu, sledili bodo obiski podjetij s področij high tech, data management in inovativnih tehnologij. V Austinu je načrtovan je tudi obisk startup / podjetniškega ekosistema ter svetovalnega podjetja s področja investiranja.
Stroške letalskih kart, hotelskih namestitev in udeležbe na košarkarski tekmi krijejo udeleženci sami. Na voljo vam je paket, katerega okvirna cena je 3.550 EUR (letalska karta v ekonomskem razredu) in vključuje letalsko karto povezav Ljubljana – Dallas – Austin – Ljubljana, nočitve v hotelih 4*, skupne lokalne prevoze v Dallasu in Austinu ter transfer Dallas – Austin.
Kotizacija
Višina kotizacije za sodelovanje na dogodku znaša 870 EUR in vključuje celotno organizacijo poslovne delegacije.
Število mest je omejeno, prijave so odprte do zapolnitve mest (velja načelo »first come – first served«). Pri prijavi imajo prednost podjetja iz zgoraj navedenih sektorjev.
O možnosti pridobitve vavčerja za udeležbo v gospodarskih delegacijah v tujino, za MSP podjetja preko Slovenskega podjetniškega sklada, vas bomo obvestili naknadno. Trenutno prijava ni možna, osvežene informacije lahko spremljate na spletni povezavi: https://www.podjetniskisklad.si/vsebinska-podpora/vavcerski-sistemi/.
Dodatne informacije:

Daša Avsec, SPIRIT Slovenija, Tel: (01) 5891 895, e-naslov: dasa.avsec@spiritslovenia.si
Vida Dolenc Pogačnik, AmCham Slovenija, Tel: 040 460 330, e-naslov: vida.dolenc@amcham.si

Vašo POTRDITEV UDELEŽBE sporočite čimprej, saj je število mest omejeno, prijave so odprte do zapolnitve mest (»first come– first served«), najkasneje do 30. 11. 2023 na e-naslov: vida.dolenc@amcham.si.

Izobraževalne priložnosti za proizvodna podjetja - EIT Manufacturing CLC East
2024-01-22 08:00 - 2024-02-12 17:00
Izobraževalne priložnosti za proizvodna podjetja – EIT Manufacturing CLC East
Informacij v nadaljevanju v angleškem jeziku:

Elevate Your Proposal: Expert Tips for EU Funding Success
In collaboration with Ideas in Motion, CLC East will be hosting the Elevate Your Proposal: Expert Tips for EU Funding Success webinar with optional individual sessions.

Successfully preparing and submitting an international proposal requires substantial time and precise planning. In this 2-hour webinar with the Ideas in Motion expert Sabine Seidl, you will gain insights and expert guidance for crafting a high-quality European cooperative proposal, taking into account the perspectives of reviewers. The expert will also share practical tips, spanning from the planning of the proposal and the formation of the consortium to the consideration of European strategies and will demystify the functionality of the EU Funding landscape.

Next dates coming up:

22 January 2024, 10:00-12:00 CET
12 February 2024, 10:00-12:00 CET

For more information & registration, please go to à Elevate Your Proposal: Expert Tips for EU Funding Success

Optional individual consulting sessions available
Refine and perfect your EU-funded proposal in an exclusive 30-minute or 60-minute one-on-one session with Sabine Seidl!
During these sessions, you will have the chance to elaborate on specific inquiries and individual questions that might be too sensible for the webinar. For more information on the sessions and registration, please go to:

Elevate Your Proposal: 30-Minute Individual Session (Online)
Elevate Your PIzobraževalne priložnosti za proizvodna podjetja – EIT Manufacturing CLC East

Več informacij v nadaljevanju:

Elevate Your Proposal: Expert Tips for EU Funding Success
In collaboration with Ideas in Motion, CLC East will be hosting the Elevate Your Proposal: Expert Tips for EU Funding Success webinar with optional individual sessions.

Successfully preparing and submitting an international proposal requires substantial time and precise planning. In this 2-hour webinar with the Ideas in Motion expert Sabine Seidl, you will gain insights and expert guidance for crafting a high-quality European cooperative proposal, taking into account the perspectives of reviewers. The expert will also share practical tips, spanning from the planning of the proposal and the formation of the consortium to the consideration of European strategies and will demystify the functionality of the EU Funding landscape.

Next dates coming up:

22 January 2024, 10:00-12:00 CET
12 February 2024, 10:00-12:00 CET

For more information & registration, please go to à Elevate Your Proposal: Expert Tips for EU Funding Success

Optional individual consulting sessions available
Refine and perfect your EU-funded proposal in an exclusive 30-minute or 60-minute one-on-one session with Sabine Seidl!
During these sessions, you will have the chance to elaborate on specific inquiries and individual questions that might be too sensible for the webinar. For more information on the sessions and registration, please go to:

Elevate Your Proposal: 30-Minute Individual Session (Online)
Elevate Your Proposal: 60-Minute Individual Session (Online)

About the expert
Sabine Seidl is a funding and innovation expert with +30 years of experience. Founder of Ideas in Motion Management, Sabine specialises in project development, implementation, business plans, and international project management, particularly in industrial technologies.
roposal: 60-Minute Individual Session (Online)

About the expert
Sabine Seidl is a funding and innovation expert with +30 years of experience. Founder of Ideas in Motion Management, Sabine specialises in project development, implementation, business plans, and international project management, particularly in industrial technologies.

Zbor članov SiMER - sekcije proizvajalcev, uporabnikov in distributerjev merilne opreme
2024-01-23 14:00 - 15:30
Sekcija SiMER združuje in povezuje proizvajalce, uporabnike in distributerje merilne opreme. Na zboru članov, ki bo potekal v torek, 23.1.2024 med 14.00 in 15.30 uro želimo predstaviti, kaj smo naredili v preteklem letu in člane vzpodbuditi, da podajo predloge na podlagi katerih si bomo zastavili cilje za leto 2024.
Več o SiMER lahko izveste na povezavi >>. V primeru vašega interesa za članstvo se obrnite na Mitja Virant, E: mitja.virant@gzs.si.

Demistifikacija AR in VR za proizvodna podjetja
2024-01-24 08:00 - 17:00
Vas zanima, kako lahko navidezna (VR) in razširjena (AR) resničnost spremenita poslovanje v proizvodnji? Pridružite se nam na seminarju, kjer bomo razkrivali skrivnosti in potenciale teh revolucionarnih tehnologij.
Seminar bo potekal v torek, 6. februarja, od 12:00 do 16:00 ure preko spleta. Vodil ga bo Aleš Pevc iz Tehnološke pisarne, Tehnološki park Ljubljana.
Kaj lahko pričakujete?

Razumevanje vpliva VR in AR na proizvodne procese: Spoznajte, kako lahko te tehnologije izboljšajo učinkovitost, inovativnost in varnost v proizvodnji.
Uporaba digitalnih dvojčkov: Odkrijte, kako natančne digitalne replike fizičnih objektov ali sistemov pomagajo pri simulaciji in analizi izdelkov in procesov.
Interaktivno izpopolnjevanje modelov: Z VR lahko inženirji zmanjšajo stroške in čas razvoja ter izvajajo bolj poglobljene analize.
Industrijsko usposabljanje z VR: Raziskujte, kako VR omogoča realistične simulacije delovnih okolij za izboljšanje odzivnosti in varnosti pri delu.

Registracija na seminar
Z registracijo na dogodek soglašate, da ste seznanjeni z dejstvom, da se storitev izvaja v okviru projekta EDIH DIGI-SI, ki je sofinanciran s strani Evropske unije in Ministrstva za digitalno preobrazbo. Pri tem se zavedate, da je storitev plačljiva in po ceniku DIGI-SI stane:

za mikro podjetja in javno upravo: 0,00 € + DDV
za mala podjetja: 50,00 € + DDV
za srednje velika podjetja: 100,00 € + DDV
za velika podjetja: 330 € + DDV

Dodatne informacije>>

Dan najboljše prakse - »Medpanožna aplikativnost v središču tehnoloških priložnosti«
2024-01-24 09:30 - 15:45 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
Tradicionalna strokovna konferenca Dan najboljše prakse bo v organizaciji Zbornice elektroindustrije že 12. leto zapored potekala na Gospodarski zbornici Slovenije in pod žaromete ponovno postavila izmenjavo dobrih praks.
V sredo, 24. januarja 2024, boste lahko prisluhnili domačim in mednarodnim govorcem, ki bodo v okviru letošnje teme »Medpanožna aplikativnost v središču tehnoloških priložnosti« brez dvoma navdihnili vse udeležence.
Konferenca je namenjena strokovnjakom, odločevalcem iz podjetij in vsem, ki ste vpeti v procese nenehnega izboljševanja na področju proizvodnje, razvoja in iskanja novih tehnoloških rešitev.
Inspiracijo za letošnjo konferenco smo črpali iz uporabnosti vesoljskih tehnologij na zemlji, kjer smo lahko priča izvirnim prenosom tehnoloških procesov, storitev ali produktov iz ene panoge v drugo.
Na prihajajoči konferenci se pustite presenetiti s predstavitvami več primerov dobrih praks, ki medpanožno aplikacijo tehnologij aktivno uporabljajo in s tem izkoriščajo sinergijo za napredek.
Pester program bo predstavil večnamensko uporabnost tehnologij, ki podjetjem prinese priložnosti povečanega sodelovanja med panogami in sektorji ter hkrati omogoča bolj ekonomično poslovanje z vsemi razpoložljivimi viri.
VEČ O DOGODKU >>
PROGRAM >>
PRIJAVA >>

Slovenski info dan EU Sklada za inovacije
2024-01-25 08:30 - 13:30
Slovensko gospodarsko in raziskovalno združenje (SBRA) v sodelovanju z Ministrstvom za okolje, podnebje in energijo, Ministrstvom za gospodarstvo, turizem in šport, EU agencijo CINEA iz Bruslja ter Univerzo v Ljubljani, Ekonomsko fakulteto, kjer se bo informativni dan tudi odvijal (javna parkirišča na voljo na lokaciji), 25. januarja 2024 vabijo na Slovenski info dan EU Sklada za inovacije.
Namen dogodka je informirati in predstaviti celoten proces sodelovanja v programu EU Sklada za inovacije ter najnovejše spremembe in novosti. Predstavili bomo tudi med drugim uspešna zmagovalca projekta EU Sklada za inovacije EAVORLOOP ter KOdeCO Net Zero. Dogodek bomo zaključili z okroglo mizo najvišjih predstavnikov različnih slovenskih znanstvenoraziskovalnih institucij ter gospodarstva o najnovejših tematikah tega programa.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na na tej spletni strani, program konference pa je na voljo na tej povezavi.
Vljudno vabljeni!

LEAN Slovenija 2024
2024-01-29 - 2024-02-02
Začnite leto 2024 na spodbuden in zelo pozitiven način. Okrepite svoje osebne kompetence in povečajte zmogljivosti svoje organizacije na področju izvajanja sprememb, podjetnega inoviranja ter razvoja.
Udeležite se celotnega tedna dogodkov s širšim timom. Navežite stike z zanimivimi ljudmi, ki bi jih sicer težko spoznali. Prepoznajte nove poslovne priložnosti.

PRAKTIKUM podjetnosti in INOVIRANJA
PON – 29. 1. 2024 (9.00 – 16.00)
Tri konkretne in zelo poučne simulacije, po katerih udeleženci spremenite poglede na kreiranje novih izdelkov in storitev.
Prebrati vse o avtu in o cestno prometnih predpisih je koristno, a pravo učenje se začne, ko dejansko vozimo. Učenje je najbolj učinkovito v varnem okolju, ki nam ga omogoči inštruktor. Delanje napak med učenjem ni usodno in nam pomaga razumeti, česa ne smemo početi v resničnem svetu.
V poslovnem svetu velja enako načelo. Na voljo so nam simulacije za razvoj novih izdelkov in storitev po vitkih metodah, ki omogočajo intenzivno praktično učenje. ‘Vitko’ tukaj pomeni minimaliziranje nepotrebnih korakov in procesov oziroma minimalno balasta.

AVTONOMNO INOVIRANJE S POMOČJO GEN-AI ORODIJ
TOR – 30. 1. 2024 (9.00 – 16.00)
Ste že zaznali, kako GenAI (generativna umetna inteligenca) spreminja pravila igre?
Ta tehnologija naj bi našo učinkovitost dvignila precej bolj od vseh ključnih dosedanjih prebojnih tehnologij, med njimi so to parni stroj, elektrika, internet. Hkrati naj bi vodila do povsem novih rešitev.
Morda se soočate z izzivi okornih procesov ali iščete boljše pristope za uresničevanje poslovnih ambicij?
Na delavnici “Avtonomno inoviranje” boste raziskali, kako lahko s spretno uporabo GenAI orodij temeljito preoblikujemo načine inoviranja in razvoja, vse od (1) postavljanja strategij, prek (2) kreiranja priložnosti do (3) preverjanja tveganj in (4) izvedbe novih izdelkov in storitev.

KONFERENČNA DNEVA – IZDELČNA PODJETJA in STORITVENA PODJETJA
SRE – 31. 1. 2024 (9.00 – 16.00) in ČET – 1. 2. 2024 (9.00 – 16.00)
Konferenca združuje aktualne globalne in domače izkušnje vitkega inoviranja in razvoja. Prepletena je z učenjem, deljenjem in povezovanjem.
Letos prvič organiziramo dva konferenčna dneva: sreda je fokusirana na industrijska/izdelčna podjetja, četrtek pa na storitvena podjetja oz. organizacije.
Začnite leto 2024 na spodbuden in zelo pozitiven način. Okrepite svoje osebne kompetence in povečajte zmogljivosti svoje organizacije na področju izvajanja sprememb, podjetnega inoviranja ter razvoja.
Udeležite se konference in celotnega tedna dogodkov s širšim timom. Navežite stike z zanimivimi ljudmi, ki bi jih sicer težko spoznali. Prepoznajte nove poslovne priložnosti.

DVIG ZAVZETOSTI INOVACIJSKIH TIMOV
PET – 2. 2. 2024 (9.00 – 16.00)
Za vsak večji izziv potrebujemo tim raznolikih in zavzetih posameznikov.
Bolj je situacija kompleksna in zahtevna, več stvari gre lahko narobe, bolj vsakodnevno zavzet tim potrebujemo.
Zavzetost je spremenljiva in lahko jo sistematično in aktivno razvijamo. Še najhitreje jo ubijemo.
Delavnica razkriva praktične poti za izboljšanje timskih procesov s poudarkom na timih pri inoviranju in razvoju.

Dodatne informacije in prijava>>

Prihodnost inoviranja: integriranje kreativnosti in tehnologij v gospodarstvo in družbo
2024-02-06 - 2024-02-07
Z veseljem vas vabimo na dogodek, ki bo združil tematike iz programa Better Factory, iniciative S+T+ARTS, razpisa Hungry EcoCities ter slovenskega Centra za kreativnost. Dogodek bo potekal 6. in 7. februarja 2024 na Gospodarski zbornici Slovenije in bo obravnaval pomen integracije kreativnosti in tehnologije v gospodarstvo in družbo.
Dodatne informacije in prijava>>

Slovensko-nemški forum o umetni inteligenci
2024-02-12 09:00 - 15:00
Vljudno vas vabimo na Slovensko-nemški forum o umetni inteligenci, ki ga Združenje za informatiko in telekomunikacije in Zbornica elektroindustrije skupaj organiziramo v sodelovanju z Veleposlaništvom Zvezne republike Nemčije v Ljubljani in Slovensko-nemško gospodarsko zbornico (AHK Slovenija).
Na dogodku se bodo vizionarji in strokovnjaki za umetno inteligenco srečali z vodilnimi gospodarstveniki in političnimi odločevalci v Sloveniji in Nemčiji.
Namen dogodka je spodbuditi izmenjavo znanja na področju umetne inteligence in hkrati prikazati primere dobrih praks, ki se že izvajajo v vsakdanjem poslovnem življenju. Čas bomo posvetili tudi vprašanju o regulaciji UI in vlogi, ki jo pri tem igra podporno okolje.
Za pester spremljevalni program pa bo poskrbela Nemška turistična organizacija (DZT), ki bo imela v preddverju DZT kotiček, v katerem boste z VR očali in aplikacijo V objemu nemške narave raziskovali turistične znamenitosti Nemčije kot počitniške destinacije.
Dogodek bo namenjen tudi druženju in izmenjavi mnenj. Udeležba na dogodku je za člane GZS brezplačna. Število mest je omejeno, zato je potrebna predhodna registracija.
Dodatne informacije in prijava

Sejem IFAM, INTRONIKA, ROBOTICS 2024
2024-02-13 - 2024-02-15 | Gospodarsko razstavišče, Dunajska cesta 18, Ljubljana, 1000, Slovenija
Vabimo vas k udeležbi na sejmu IFAM, INTRONIKA, ROBOTICS 2024 (International trade for automation & mechatornics), ki bo potekal 13.-15. februarja 2024 na Gospodarskem razstavišču v Ljubljani.
IFAM je edini B2B sejem za avtomatizacijo, mehatroniko, senzorsko tehniko in merilne tehnologije v Sloveniji in CEE regiji in kot tak ponuja odlično priložnost za predstavitev aktivnosti naših članov.
Dodatne informacije

Kako do prijave in brezplačne karte?
Povezava/link za strokovne obiskovalce sejma IFAM – INTRONIKA – ROBOTICS 2024 je:
SIGN IN – IFAM, INTRONIKA, ROBOTICS 2024 (ungerboeck.com)
Sledite navodilom na povezavi.
V polje KLJUČNA BESEDA/KEYWORD obvezno vpišite kodo SRIPTOP.
Če ste v preteklih letih že uporabljali spletno registracijo, lahko tudi sedaj uporabite obstoječe geslo, v kolikor ste ga pozabili ga lahko zahtevate ob registraciji in prejmete na svoj mail.

Automate Preview Series: Collaborative Robotics in Action: Real-World Use Cases and Success Stories
2024-02-15 17:00 - 18:30
Strokovnjaki za avtomatizacijo vam bodo povedali: Kolaborativni robot ne obstaja – samo kolaborativna aplikacija. Toda kaj to v resnici pomeni? Pridružite se vodilnim v panogi in se poglobite v prednosti kolaborativne robotike – od hitre donosnosti naložbe in delovanja, ki je enostavno za uporabo, do neprimerljive prilagodljivosti. Poslušajte praktične modrosti o tem, kako lahko implementirate naslednji korak v avtomatizaciji. Odkrijte konvergenco umetne inteligence, strojnega vida in avtomatizacije, ki predstavlja novo dobo potenciala sodelovanja.
